Maine Road
Maine Road je bio nogometni stadion u Manchesteru, Engleska. Na njemu je od 1923. do 2003. godine igrao nogometni klub Manchester City. Kapacitet stadiona je bio 35.150 sjedećih mjesta. Stadion je otvoren 1923. godne. Prva utakmica je odigrana 25. augusta iste godine između ekipa Manchester City i Sheffield United. Stadion je renoviran u četiri navrata. Na njemu je odigrano 18 polufinala FA kupa, 14 finala Liga kupa, te 4 utakmice Charity Shielda. Također, stadion je bio domaćin 11 finala ragbi lige. Od 1945. do 1949. godine na Maine Roadu je domaće utakmice igrao Manchester United. Stadion je zatvoren 2003. godine. Iste godine Manchester City prelazi na Gradski stadion. Maine Road je srušen 2004. godine.